   لاهور (ويب ڊيسڪ) قومي ڪرڪيٽ ٽيم جي تجربي ڪار آل رائونڊر شعيب ملڪ نوجوان بيٽسمين بابر اعظم کي بااختيار ڪپتان بڻائڻ جو مطالبو ڪري ڇڏيو. پاڪستان ڪرڪيٽ جي سڀ کان وڏي ويب سائيٽ جي پروگرام ۾ ڳالهائيندي شعيب ملڪ چيو ته مان بابر اعظم جو مداح آهيان، بابر اعظم ۾ اهي خوبيون آهيون، جنهن سان نه رڳو هو جونيئرن پر سينيئر رانديگرن لاءِ به روشن مثال آهي. هن چيو سڄي دنيا ۾ بابر اعظم جو نالو ورتو ويندو آهي ته فخر محسوس ڪندو آهيان، کيس ون ڊي ۽ ٽي ٽوئنٽي فارميٽ ۾ قيادت سونپڻ سٺو سنئوڻ آهي پر بهترين نتيجن لاءِ هن کي بااختيار ڪپتان بڻايو وڃي، ائين ٿيو ته هو ورات ڪوهلي جيان هڪ وڏو قائد ثابت ٿي سگهي ٿو. سندس چوڻ هو بابر اعظم بااختيار هوندو ته رانديگرن کي خبر هوندي ته کين هڪ ٻه ميچن کانپوءِ ٻاهر نه ڪيو ويندو، جواب ۾ هو ڪپتان کي ڀرپور سپورٽ ڪندا، پي سي بي نوجوانن جي حوصلا افزائي ڪري.